কোন সরকারি কর্মকর্তা আমি সেদিন বেড়িবাঁধের ওখান দিয়ে আসছিলাম আশুলিয়া থেকে মিরপুরের দিকে। দেখলাম একটা পুলিশের চৌকি বসানো। বেশ কিছু পুলিশ সেখানে আছে। এবং প্রত্যেকটা গাড়িকে থামাচ্ছে। আমাদের মতো ছোট ছোট গাড়িগুলোকে ছেড়ে দিচ্ছে, কিন্তু বড় গাড়ি হলেই, আমরা দেখছি, একজন যেয়ে ড্রাইভারের দিকে হাত বাড়াচ্ছে ড্রাইভার যেন কী দিচ্ছে, তিনি সেটা আবার এসে গুনতে গুনতে কার কাছে দিচ্ছেন। তার চাকরিই হচ্ছে, অর্থাৎ তাকে ঐখানে বসানোই হয়েছে যেন ঐ রাস্তাটা নিরাপদ হয়। কিন্তু তারা যে কাজটা করছেন সে কাজটা হচ্ছে প্রত্যেকটা গাড়ির কাছ থেকে তারা জোর করে টাকা কেড়ে নিচ্ছেন। আমি মনে করি এটা দুর্নীতি। আজকে সুলতানা কামালের একটা লেখা পড়লাম ডেইলি স্টারে- উনি পুলিশের কথা বলেছেন। পুলিশ আজকাল কী সমস্ত কা- করছে আপনারা সবই দেখছেন সবই শুনছেন। উনি লিখেছেন, পুলিশ আমাদের আইন-শৃঙ্খলা রক্ষার জন্য তারা নিয়োজিত হয়েছেন, তারা আমাদের জনগণের টাকা দিয়ে চলছে। জনগণ যদি আইন-শৃঙ্খলা ভঙ্গ করে তাহলে তার শাস্তি হয়। সুতরাং আইন শৃঙ্খলা রক্ষাকারী যদি আইন শৃঙ্খলা ভঙ্গ করে তাহলে শাস্তি কি তারচেয়ে কম হওয়া উচিৎ না বেশি হওয়া উচিৎ? আমি মনে করি ৫ গুণ হওয়া উচিৎ। আইন-শৃঙ্খলা ভঙ্গ করার জন্য আমার যদি ১ বছরের জেল হয়, একজন পুলিশের ৫ বছর জেল হবে। আমার যদি ১০ বছর জেল হয় একজন পুলিশের মৃত্যুদন্ড হবে। কারণ সে প্রতিজ্ঞা করে আইন শৃঙ্খলা রক্ষার দায়িত্ব গ্রহণ করেছে আমি করি নাই।